« Nuwe weergawe van File Zilla (3.3.5.1)
Om die blog of webwerf in die onderhoud af in 'n eenvoudige. »
geskryf deur Xaus Xavier Nadal November 19th, 2010
Binne die kategorie algemene, iPad. kan laat 'n boodskap, Of trackback vanaf jou eie webwerf. Life Notes | everyday things of an everyday guy
18/07/2017 DetlefJ05	2 Comments
Ek is seker meeste van julle het opgelet hoe baie keer hiérdie frase gebruik was in die premiere van Game of Thrones se sewende seisoen. Die lang wag is uiteindelik verby, en nou is dit darem net een week wat ons as die kykers moet wag vir elke nuwe episode. Ek dink Suid-Afrikaners kan hulself beter vereenselwig met “winter is here” as die noordelike halfrond se kykers. Ons was selfs verras met ‘n bietjie sneeu in die Kaap en die Instagram-foto’s wat vriende oplaai, maak my groen. Potchefstroom is koud, maar nog nie sneeukoud nie. Na die oggend se warm stort voel dit nie so koud buite nie, en hier teen tienuur se kant wens jy, jy het maar iets koeler saamgebring en draai die verwarmer na ‘n koeler temperatuur.
My gunsteling tyd van die jaar is winter en natuurlik sal meeste mense vra, “Maar hoe? Dit is so lekker om in die son te lê en nie soveel klere te moet aantrek elke oggend nie.” Dit is juis hierdie tyd van die jaar wat ek nie voel ek moet elke vyf minute ‘n stort gaan vang net om bietjie af te koel nie (sommiges van ons is nie bevoorreg genoeg om ‘n lugversorger te kan aanskakel vir die hitte nie). Die bome lyk dalk vaal en die gras is nie meer so groen nie, maar dan maak die lekker snoesige en kleurvolle uitrustings wat mens so gereeld sien, alles beter. ‘n Warm koppie koffie en beskuitjie het nog nooit so lekker gesmaak nie, en die bed is jou beste maat. Dis net jammer die vakansie is so kort en sommiges het nie eers vakansie nie.
Gepraat van in die bed lê, dit is ook nou weer tyd dat al my gunsteling reekse wys. Snaaks hoe alles so saam-saam uitkom. Indien jy aanbevelings soek, kyk gerus Game of Thrones, Suits en natuurlik is daar ook die fantastiese Afrikaanse reeks, Die Boekklub. Natuurlik is ‘n goeie boek ook nie te versmaai saam met daai koppie koffie nie. Vir die wat nie graag lees of reekse kyk nie, kan jy altyd leer om te brei, jou droom vakansie beplan of sommer net ‘n middagslapie vang. Die moontlikhede is eindeloos, google gerus ‘n paar dinge wat jy kan doen as jy verveeld is. Geniet die winter en onthou dit gaan oor jou ingesteldheid!
Laat weet my wat is jou gunsteling seisoen en hoekom?
29/08/2016 DetlefJ05	4 Comments
Ek het aan die begin van hierdie jaar ŉ paar lukrake gedagtes met ŉ “status” op Facebook gedeel waaronder WhatsApp-web een van die dinge is wat gelys was. Ek vertel nou die dag weer vir iemand daarvan en ek was nogal verbaas dat sy nog nie daarvan geweet het nie. Nietemin, is hier nou ŉ herinnering om jou lewe aansienlik te vergemaklik.
Eerstens: wat is WhatsApp-web? Mens sal dink die app is dan mos nou reeds 24/7 met die Internet gekonnekteer so hoe verskil die webweergawe dan nou? Wel, die webweergawe van WhatsApp het onstaan juis omdat dit geriefliker is om net vinnig na een van die ander oortjies op die Internet te gaan i.p.v. jou foon op te tel en dan eers terug te antwoord. (Ek dink julle het ook besef dat hierdie blog-inskrywing in Afrikaans is – dit is ook geriefliker om te gebruik vir my as moedertaalspreker.)
Nou WhatsApp-web werk so: klik op die drie kolletjies bo in die regterkantste hoek nadat jy WhatsApp oopgemaak het op jou foon; kies WhatsApp Web. Die instruksies wys dan hoe dit werk: gaan na web.whatsapp.com op jou rekenaar en skandeer dan die QR-kode op die skerm. Daarna is dit asof jou foonskerm op jou rekenaarskerm geprojekteer word. Boodskappe vat gewoonlik ongelooflik lank om te tik met die QWERTY-sleutelbord op jou foon (soms tot groot frustrasie), maar as jy soos ŉ baas tik op jou rekenaar gaan jy sommer vinnig ŉ (lekker lang) boodskap kan terugstuur. Dis nie al nie, YouTube-videoskakels, prentjies en musiek kan ook maklik so gedeel word.
Die enigste nadeel is dat jy Internettoegang moet hê op jou rekenaar (en ons almal weet hoe selfoonnetwerkmaatskappye ons kan uitbuit), maar indien dit nie ŉ kwessie is nie, is jou lewe aansienlik vergemaklik met hierdie nuwe kennis. Probeer dit, en stuur sommer vir my ŉ WhatsApp as ŉ toetslopie (maak net seker dit is nie per ongeluk vir die verkeerde WhatsApp-groepie nie.)
AfrikaansAppCell phoneComputerConvenienceFacebookMessagesNetworkSimplifySocial MediaTechnologyWhatsApp